ছবির জন্য নতুন করে গল্প লেখা এবং নতুন ছবির প্রযোজনার দায়িত্বে প্রিয়া এন্টারটেনমেন্টের কর্ণধার অরিজিৎ দত্ত‘র পুত্র অগ্নিবেশ দত্ত জানিয়েছেন, এই ছবি দিয়ে তাঁরা নতুন ইনিংস শুরু করছেন। ভবিষ্যতে আরও অনেক ছবির পরিকল্পনা রয়েছে। আগামী বছর এই সময়েই ছবিটি মুক্তি পেতে পারে। ১৯৬৯ সালের ৮ মে মুক্তি পেয়েছিল সত্যজিৎ নির্দেশিত ছবি। সেই ছবির বিষয়ে কথা বলতে গিয়ে প্রযোজক পূর্ণিমা দত্তও যেন পেছনে ফিরে গেলেন। তিনি বললেন, ‘আমাদের কাছে ‘গুপী গাইন বাঘা বাইন’ একটা ফেনোমেনন। ছোটদের ছবি হিসেবে এটাকে দেখা হলেও, আসলে তো তা নয়। কত রকমের স্তর রয়েছে গল্পের মধ্যে। ছবির পঞ্চাশ বছর পূর্তিতে এটা আমাদের ট্রিবিউট বলতে পারেন।’